Kanarieeik

Kanarieeik (Quercus canariensis) er et halvveis vintergrønt tre i bøkefamilien. 

Den blir opptil 30 m høy. Barken er mørkegrå eller svart og dypt furet. Skuddene er glatte og grågrønne med et svakt rødskjær. Bladstilken er 1,5–2 cm lang. Bladene er ovale til omvendt eggformede, 10–15 cm lange, 6–8 cm brede og har 6–13 par grunne, butte tenner. Omtrent halvparten av bladene forblir grønne om vinteren. Nøttene er 2–3 cm lange og 1,2–1,8 cm brede.

Den foretrekker sur jord og er avhengig av en del fuktighet, så den forekommer helst langs bekker eller på skyggefulle steder. I Sør-Spania rett nord for Gibraltarstredet vokser den sammen med Rhododendron ponticum, eføy, vivendel (subsp. hispanica), Rubus ulmifolius, Smilax aspera, trelyng, trollhegg (subsp. baetica), laurbærkorsved, korkeik og Ruscus aculeatus.

På Den iberiske halvøy har kanarieeik en relikt utbredelse med flere adskilte bestander i sørlige deler av Portugal og Spania og en isolert forekomst i Catalonia. Den vokser også i Marokko, Algerie og Tunisia og er vanligere der. Til tross for navnet forekommer den ikke på Kanariøyene.

 Referanser 

 Eksterne lenker 
miniatyr|venstre|Kanarieik med snø i den algeriske delen av Atlasfjellene.



Kategori:Eikeslekten